08.01.2019
Ажьырныҳәамза 10-11 рзы Аҧсны Аҳәынҭқарра Ахада Рауль Ҳаџьымба Боливариантәи Ареспублика Венесуела даҭаауеит.
Венесуела Ахада Николас Мадуро иҟаиҵаз ааҧхьарала, Аҧсны Аҳәынҭқарра Ахада Боливариантәи Ареспубоика Ахада имаҵура аанкылара иазку аусмҩаҧгатә ихы алаирхәуеит.
Аусуратә ныҟәара аҳәаақәа ирҭагӡаны Рауль Ҳаџьымбеи Николас Мадурои аиҿцәажәарақәа мҩаҧыргоит, атәыла ахадацәа аҧсны-венесуелатәи аизыҟазаашьақәа рҭагылазаашьеи рыҿиареи ирызку азҵаарақәа ирылацәажәараны иҟоуп.
--